ബൈക്കില്നിന്നു വീണ് വീട്ടമ്മ മരിച്ചു പൂച്ചാക്കല്: തെരുവുനായ വട്ടംചാടി ബൈക്ക് അപകടത്തില് പെട്ട് വീട്ടമ്മ മരിച്ചു. ചേന്നം പള്ളിപ്പുറം പഞ്ചായത്ത് മൂന്നാം വാര്ഡില് വാടക വീട്ടില് താമസിക്കുന്ന മുരളീ സദനത്തില് ജയചന്ദ്രന്റെ ഭാര്യ മിനി 48 ആണ് മരിച്ചത്. കഴിഞ്ഞ ദിവസം പള്ളിപ്പുറം കളത്തില് ക്ഷേത്രത്തിനു വടക്ക് ആറാട്ടുകുളം ഭാഗത്ത് വച്ചായിരുന്നു അപകടം. മിനിയുടെ മകന് ഹരികൃഷ്ണനാണ് ബൈക്ക് ഓടിച്ചിരുന്നത്. പള്ളിപ്പുറം ഇന്ഡസ്ടിയല് ഗ്രോത്ത് സെന്ററിലെ കപ്പ കമ്ബനിയില് ജോലി ചെയ്തിരുന്ന മിനിയെ ജോലി സ്ഥലത്തേക്ക് മകന് കൊണ്ടുപോകുകയായിരുന്നു. തെരുവുനായ വട്ടം ചാടിയതാണ് അപകടത്തിന് കാരണമായത്. മിനിയെ ഉടന് തന്നെ പള്ളിപ്പുറത്തെ സ്വകാര്യ ആശുപത്രിയിലും തുടര്ന്ന് കോട്ടയം മെഡിക്കല് കോളജ് ആശുപത്രിയിലും പ്രവേശിപ്പിച്ചെങ്കിലും രക്ഷിക്കാനായില്ല. മക്കള്: ഹരികൃഷ്ണന്, ഹരിപ്രിയ മരുമകന്: ശ്രീരാജ്. സംസ്കാരം നടത്തി.